Hitachi Rail Italy

Hitachi Rail Italy, tidligere AnsaldoBreda, er en italiensk produsent av jernbanemateriell som tog og sporvogner. Firmadetaljer AnsaldoBreda ble dannet i 2001 ved sammenslåingen av Ansaldo Trasporti og Breda Costruzioni Ferroviarie, og var en del av Finmeccanica. De har produksjonssteder på fire steder i Italia: Napoli, Reggio Calabria, Palermo, og Pistoia. I november 2015 ble selskapet solgt til japanske Hitachi og endret deretter navn til Hitachi Rail Italy. Produkter Selskapet produserer blant annet Oslo Sporveiers skandalebefengte SL-95, Göteborgs nye trikk M32 «Sirio», det nye danske hurtigtoget IC4 og det norske lokaltoget type 72. Store leveringsforsinkelser og kvalitetsproblemer har oppstått, både hos GS, DSB, NS, NSB og Oslo Sporveier. Førerløse tog AnsaldoBreda er også en storleverandør av automatiske tog til bruk i tunnelbaner som f.eks. i Københavns metro. Referanser Eksterne lenker Offisielt nettsted (en) Hitachi Rail Italy – kategori av bilder, video eller lyd på Commons